חינגה ליטבאק-סמילר

חינגה ליטבאק-סמילר (10 בספטמבר 1899 – 1 במרץ 1977) הייתה גננת, מפיקת תיאטרון לילדים, משוררת, פזמונאית, מתרגמת וסופרת ישראלית.

ביוגרפיה 
נולדה בשנת 1899 לאליהו ליטבאק. שירתה ביחידת הנשים של הצבא הבריטי.

עלתה לישראל בשנת 1919 ונישאה לשלמה סמילר. השניים התגוררו בשכונת הדר הכרמל בחיפה.

לאחר עלייתה שירתה בלשכת הגיוס בחיפה וקראה לנשים להצטרף לצבא: "בואנה לעזרת הצבא שלהצלחתו אתן מתפללות ויהיה גם לכן חלק בניצחון כי יבוא"

בשנת 1935 ייסדה בחיפה את התיאטרון לילדים "קטינא", שסיסמתו הייתה "על ידי הילדים - ולמענם". בתיאטרון שיחקו ילדים בני 8 ומעלה.

בשנת 1937 עברה לירושלים, יחד עם תיאטרון הילדים ומשתתפיו הופיעו בעת גיוס המתנדבים ליחידות העבריות בזמן המלחמה, וכן בחגיגות אחד במאי וכן בחגיגות הבאת הביכורים בירושלים. הצגות התיאטרון כללו את "הנער השונא אילנות", "המלכה בשבי", "ליכלוכונית" ו-"ספר בראשית". סמילר פעלה רבות לעידוד חוגי דרמה לילדים ואף יזמה את הקמת "קרן צ'קוור" לטיפוח תרבות התיאטרון.

בתה, רבקה אל-נתן, נישאה לפנחס ספיר.

יצירתה

ספרים 
 מחזה לכל עת; אוסף מחזות מקוריים ומתורגמים לילדים, 1970, הוצאת עידית

שירים 
 אווירון (מוכר גם "רד אלינו אווירון" ו"לאווירון") - לחן: פניה וגמן שלונסקי - ביצעו יפה ירקוני, שרה פיינשטיין, חיה קורן, רנה שץ, נתן דטנר.
 גן שלנו - לחן: פניה וגמן שלונסקי - ביצעו: מרים אביגל, יפה ירקוני.
 פזמון לפורים (מוכר גם כ"שיר המסכות") - לחן: מרק ורשבסקי - ביצוע מקהלת הדסים ודודו אלהרר.
 ברוזון קטן אחד מתנדנד מצד אל צד - לחן: אליהו אלון.
 גול גול זה הצב שלי שהביאה לי אמי - לחן: אליהו אלון.
 סביבון עשיתי בידי ושמחתי עד בלי די - לחן: אליהו אלון.
 שיר הביכורים - לחן: פניה וגמן שלונסקי.

תרגומים 
 אסור - מילים: ביירנה הנינג-ינסן, לחן: וינטרניץ חנן - ביצוע: שולמית לבנת.

הצגות תיאטרון 
 הלול (1932)
 על שפת ים חיפה (1932)
 בחנוכה עם משמר הגבול : מחזה בשתי מערכות (1950)
 המלכה בשבי - אגדה בשלוש מערכות (יחד עם הלל אביחנן) (1959)
 המעפיל הקטן (1959)
 ספר בראשית (על פי ביאליק)
 השפנים העליזים (1976)
 סוד האומן, או: בובות הפלא - מחזה בשתי מערכות (1960)
 עדלידע, מש­חק בתוך משחק (1960)
 נס פורים של יוסי : מחזה בדיחה בשתי מערכות (1960)

הערות שוליים 

משוררות ישראליות
פזמונאיות ישראליות
משוררות כותבות עברית
משוררי ילדים ישראלים
מפיקות תיאטרון ישראליות
מחזאיות ישראליות
פזמונאים ישראלים
פזמונאים כותבי עברית
פזמונאיות כותבות עברית
משוררים כותבי עברית
מפיקי תיאטרון ישראלים
מחזאים ישראלים
משוררים ישראלים
גננות ישראליות
מתרגמות ישראליות
מתרגמים ישראלים
חיפה: אישים
ירושלים: אישים
יהודים בצבא הבריטי
ישראליות שנולדו ב-1899
ישראלים שנולדו ב-1899
ישראליות שנפטרו ב-1977
ישראלים שנפטרו ב-1977